**JUDEŢUL ARAD**

**COMUNA ARCHIŞ**

**CONSILIUL LOCAL**

**PROCES – VERBAL**

Încheiat astăzi 25.04.2017 ora 900, în sala de şedinţă a Consiliului Local al Comunei Archiş cu ocazia ţinerii Ședinţei Ordinare a Consiliului Local , convocată prin Dispoziţia primarului cu nr.75/ 20.04.2017 a d-lui primar Valea Nicolae. La şedinţă participă 11 consilieri locali din totalul de 11.

La şedinţă participă preşedintele Cooperativei Agricole,,Fermierul” Groşeni împreună cu un grup de cetăţeni, membri ai acesteia şi un grup de cetăţeni, membri ai Asociaţiei crescătorilor de animale ,,Archişana” Archiş.

Președintele de ședință, d-l Răzban Pavel. prezintă Ordinea de zi:

1. Proiect de hotărâre privind aprobarea indicatorilor din Nota conceptuală pentruobiectivul de investiţii ,,Reabilitare şi modernizare sediu Primărie Comuna Archiş , judeţul Arad .
2. Proiect de hotărâre privind aprobarea indicatorilor din Nota conceptuală pentru obiectivul de investiţii ,,Reabilitare şi modernizare Şcoala Gimnazială din localitatea Groşeni, comuna Archiş, judeţul Arad .
3. Proiect de hotărâre privind aprobarea închirierii păşunii satului Bîrzeşti Cooperativei Agricole,,Fermierul Defavorizat” Bîrzeşti.
4. Proiect de hotărâre privind stabilirea limitelor păşunii între localităţile Groşeni şi Archiş.
5. Proiect de hotărâre privind Acordul de principiu al Consiliului Local de înfiinţare a unei Societăţi Comerciale cu acţionar unic - Comuna Archiş.
6. Diverse .

D-l Răzban Pavel, preşedintele de şedinţă, supune la vot Ordinea de zi prezentată, toţi cei 11 consilieri locali prezenţi sunt ,,pentru”, este adoptată Hotărârea Consiliului Local nr 21/25.04.2017.

În continuare se supune spre aprobare Procesul–verbal încheiat în ședința ordinară din data de 17.03.2017, proces verbal care a fost pus la dispoziţia consilierilor locali împreună cu invitaţia şi cu proiectele de hotărâre supuse spre dezbatere pe Ordinea de zi.

D-l Răzban Pavel, Preşedintele de şedinţă, supune la vot Procesul–verbal din data de 17.03.2017, 11 consilieri locali sunt ,,pentru”, este adoptată Hotărârea Consiliului Local nr.22/ 25.04.2017.

Se trece la primul punct de pe Ordinea de zi: Proiect de hotărâre privind aprobarea indicatorilor din Nota conceptuală pentruobiectivul de investiţii ,,Reabilitare şi modernizare sediu Primărie Comuna Archiş , judeţul Arad .D-l secretar Anta Gheorghe-Florin prezintă acest proiect precizând că se doreşte reabilitarea şi modernizarea sediului Primăriei comunei Archiş în vederea îmbunătăţirii stării tehnice a clădirii, precum şi a creşterii gradului de confort a utilizatorilor.

Preşedintele de şedinţă, supune la vot punctul unu de pe Ordinea de zi: Proiect de hotărâre privind aprobarea indicatorilor din Nota conceptuală pentruobiectivul de investiţii ,,Reabilitare şi modernizare sediu Primărie Comuna Archiş , judeţul Arad , toţi cei 11 consilieri locali prezenţi sunt ,,pentru”, este adoptată Hotărârea Consiliului Local nr 23/25.04.2017.

D-l Pantea Nicolae, viceprimarul comunei, prezintă punctul doi de pe Ordinea de zi: Proiect de hotărâre privind aprobarea indicatorilor din Nota conceptuală pentru obiectivul de investiţii ,,Reabilitare şi modernizare Şcoala Gimnazială din localitatea Groşeni, comuna Archiş, judeţul Arad, precizând că pentru demararea achiziţiei publice, pentru DALI- documentaţia de avizare a lucrărilor de investiţii şi eventual pentru Proiectul tehnic la proiectul sus-amintit şi la acesta , proiectul se va depune dacă există certitudinea că este finanţare.

D-l Răzban Pavel, preşedintele de şedinţă, supune la vot punctul doi de pe Ordinea de zi: Proiect de hotărâre privind aprobarea indicatorilor din Nota conceptuală pentru obiectivul de investiţii ,,Reabilitare şi modernizare Şcoala Gimnazială din localitatea Groşeni, comuna Archiş, judeţul Arad, toţi cei 11 consilieri locali prezenţi sunt ,,pentru”, este adoptată Hotărârea Consiliului Local nr 24/25.04.2017.

În continuare, se prezintă punctul trei de pe Ordinea de zi:Proiect de hotărâre privind aprobarea închirierii păşunii satului Bîrzeşti Cooperativei Agricole,,Fermierul Defavorizat” Bîrzeşti.

D-l consilier Denuţ Andrei spune că referatul întocmit de Compartimentul agricol nu este bine făcut şi întreabă dacă doar atât s-a putut face în termen de o lună de zile.

D-l primar, d-l secretar şi d-nii consilieri discută şi se pun de acord în legătură cu parcelele şi cu suprafaţa de pajişte ce urmează a fi închiriată şi stabilesc pentru închiriere următoarele suprafeţe: parcela 24-31,58 ha,fosta parcela nr.9 din Amenajamentul pastoral vechi sau parcela de deasupra de la Moştină-4,60 ha omisă din Amenajamentul pastoral, parcela 22-4,46 ha, locul numit Valea satului, parcela 20-5,77 ha şi 0,60 ha-nişte câmpuri,care nu sunt cuprinse în Amenajament, dar sunt pe blocuri APIA, în total 47 ha păşune.

D-l consilier Denuţ Florin propune să se facă o listă cu toate neconcordanţele, care există în teren una dintre ele fiind Parcela 19 - Valea Băii şi să fie invitat d-l inginer Meşter la faţa locului pentru a evalua situaţia şi pentru a face modificările necesare la Amenajamentul pastoral şi a fi totul în regulă.

D-l Anta Gheorghe-Florin, secretarul comunei Archiş, prezintă o cerere a d-lui Budău Ilie, membru în Cooperativa Agricolă ,,Fermierul Defavorizat” Bîrzeşti, care solicită o suprafaţă de păşune, în vederea construirii unui saivan pentru cele 180 de oi ale sale, precizează că nu a mai văzut aţa ceva ca un membru fondator al Cooperativei să solicite de două ori păşune, Cooperativa să aprobe amplasamentul unde membrii ei care doresc să-şi facă stână pe păşune.

D-l consilier Denuţ Andrei precizează că a avut o discuţie cu acest consătean, are acordul membrilor Cooperativei, în acest sens şi o să i se găsească un loc să i se dea o suprafaţă de păşune în scopul sus-amintit.

D-l consilier Hărdăuţ Pavel spune că trebuie să se aibă în vedere faptul că acel locuitor are câini mulţi şi periculoşi şi ar fi bine ca locul care i se va da să nu fie lângă drum, deoarece pe acolo trec oamenii din sat şi dacă o să i se dea d-lui Budău Ilie o suprafaţă de păşune, atunci va trebui să se ţină cont şi de cererile celorlalţi crescători de oi.

D-l Anta Gheorghe-Florin, secretarul comunei Archiş, propune ca la Cap.V dinContractul de

Închiriere, la Obligaţiile locatarului, să fie adăugat încă un articol care să prevadă că, Coperativa Agricolă va asigura şi crescătorilor de oi, membri ai Cooperativei, în funcţie de solicitări şi posibilităţi, suprafeţe de pajişte, în vederea construirii unor tabere, deşi la Bîrzeşti ar fi necesare aproximativ 200 de ha de păşune, dacă s-ar ţine cont de efectivul de animale, dar acolo nu există atâta suprafaţă.

După alte discuţii s-a stabilit că suprafaţa totală de pajişti existentă, conform Amenajamentului Pastoral şi a Amenajamentului silvic, pentru a putea fi închiriată este de 47 ha, iar preţul calculat pentru aceasta este de 70 lei/ha/an.

D-l Pantea Nicolae, viceprimarul comunei, spune că, datorită unor precizări prevăzute în Amenajament, preţul păşunii trebuie recalculat şi pentru Asociaţiile crescătorilor de animale ..Archişana” Archiş şi ,,Nermişana”Nermiş.

D-l consilier Denuţ Andrei susţine că nu este de acord cu un capitol din modelul Contractului de închiriere, şi anume-Alte clauze, unde se specifică că locatarul se obligă să suporte cheltuielile pe suprafaţa de păşune închiriată pentru întocmirea documentaţiei în vederea obţinerii Ordinului de Prefect şi întabulării păşunii în CF pe Comuna Archiş şi consideră că nefiind proprietară Cooperativa, nu trebuie să suporte astfel de cheltuieli.

Se propune ca acest capitol să fie scos din Contractul de închiriere ce urmează a fi încheiat.

Se supune la vot punctul trei de pe Ordinea de zi: Proiect de hotărâre privind aprobarea închirierii păşunii satului Bîrzeşti Cooperativei Agricole,,Fermierul Defavorizat” Bîrzeşti , 10 consilieri locali sunt ,,pentru”, d-l consilier Denuţ Andrei se află în ,,conflict de interese”,este adoptată Hotărârea Consiliului Local nr 25/25.04.2017.

În continuare se trece la punctul patru de pe Ordinea de zi:Proiect de hotărâre privind stabilirea limitelor păşunii între localităţile Groşeni şi Archiş.

D-l consilier Alb Dănuţ le aduce la cunoştinţă celor prezenţi că, pentru a nu exista neînţelegeri şi a se discuta civilizat, Preşedintele de şedinţă este cel care dă cuvântul şi conduce lucrările şedinţei.

D-l Puleac Radu, preşedintele Cooperativei Agricole ,,Fermierul” Groşeni prezintă în faţa

d-lor consilieri doleanţele membrilor Cooperativei, precizând că aceştia sunt nemulţumiţi de faptul că nu le-a fost semnată de către d-l primar, Adeverinţa pentru APIA şi se vor pierde peste un milliard de lei, amintind că majoritatea crescătorilor de animale din asta se întreţin şi mai precizează, referitor la

modificarea limitelor între localităţile Archiş şi Groşeni, că acest lucru nu este posibil, deoarece toţi aparţin aceleiaşi comune şi .Contractul pe care îl are Cooperativa poate fi modificat doar cu acordul ambelor părţi , nu în mod unilateral, iar Cooperativa ,,Fermierul” nu a fost anunţată sau informată cu privire la acele modificări, ce se doresc a fi făcute .

D-l Valea Nicolae, primarul comunei, precizează că mai există o suprafaţă de aproximativ 24 ha neeligibilă, iar în urmă cu doi ani s-a stabilit ca parcela de la pod să fie comună între Archiş şi Groşeni, dar nu s-a respectat acest lucru.

D-l Puleac Radu precizează că nu scrie nicăieri că cele 24 ha neeligibile trebuie să fie luate de Cooperativă şi spune că ,,Fermierul” a avut 223 ha eligibile în anul 2011, iar în prezent are202,10 ha, dar o să se ia şi acea suprafaţă şi, chiar Cooperativa este dispusă să plătească pentru ea dacă se face întabularea, deoarece era prevăzută în contract,

D-l consilier Alb Dănuţ spune că a întrebat acelaşi lucru în urmă cu 4 ani, dar nu a primit răspuns şi mai precizează că a existat un Amenajament pastoral pe o perioadă de 10 ani din 2007, dar în anul 2016 a fost făcut altul, Amenajamentul pastoral costând 16 €/ha, în timp ce Amenajamentul silvic a costat doar 7 €/ha şi întreabă cu al cui acord firma Biotek , cea care afăcut modificările la Amenajament, a modificat limitele şi de ce s-a plătit acel studiu, deoarece încă există neconcordanţe, ca de exemplu fosta Parcelă 22, actualmente Parcela 9 şi păşunile de pe Valea Băii nu sunt cuprinse în Amenajament şi mai susţine că nu a votat Amenajamentul pastoral actual.

D-l consilier Denuţ Florin spune că a votat Amenajamentul, dar nu consilierii sunt vinovaţi.

D-l consilier Hărdăuţ Pavel susţine că nu trebuie învinovăţit Consiliul Local şi întreabă de ce nu s-a respectat Amenajamentul pastoral vechi.

D-l consilier Denuţ Andrei precizează că firma Biotek a făcut Amenajamentul în funcţie de materialele primite de la Compartimentul Agricol al Primăriei, spune că ar fi vrut să vadă Raportul Compartimentului Agricol pentru acest proiect şi deşi, respectă crescătorii de animale din Archiş şi Groşeni, totuşi s-au încurcat lucrurile şi întreabă de ce atunci când s-a reînnoit Contractul nu s-au clarificat lucrurile şi de ce nu s-au dat atunci cele 24 ha neeligibile.

Referitor la parcela comună deţinută împreună cu cei din Archiş, d-l Puleac Radu precizează că nu au declarat la APIA, decât jumătate.

D-na Călin Viorica din localitatea Archiş spune că numitul Olar Pavel a fost la APIA şi acea parcel este trecută toată la Groşeni.

D-l secretar Anta Gheorghe-Florin spune că la Primărie nu există această informaţie de la APIA şi nu se poate spune cine a declarat suprafaţa respectivă

D-l Puleac Simion întreabă în baza cui se face schimbarea limitelor, deoarece cei din Groşeni au respectat Contractul.

D-l Iştoc Savu-Adin spune că şi locuitorii din Archiş doresc să se respecte Contractul.

D-l consilier Denuţ Andrei propune să se respecte Legea pajiştilor.

D-l Pantea Nicolae, viceprimarul comunei, spune că d-l secretar ar trebui să hotărască şi să se dea păşunea, conform legii, în funcţie de animale şi masa vegetativă să fie aceeaşi pentru fiecare animal.

D-l consilier Denuţ Andrei afirmă că la ora actuală unul are 3 ha păşune pentru un animal, iar altul 30 de ari, unul plăteşte mai mult, iar altul mai puţin şi întreabă că nu toţi sunt din aceeaşi comună şi nu trebuie să fie egali şi mai spune că satul Bîrzeşti nu râvneşte la păşunea satului Nermiş, dar la Bîrzeşti efectivul de animale este mare, iar păşunea puţină, iar la Nermiş sunt animale puţine şi suprafaţa de păşune este mare.

D-l secretar Anta Gheorghe-Florin spune că li s-a cerut tuturor, în scris, Cooperative sau Asociaţii, efectivul de animale, dar doar Cooperativele din Groşeni şi Bîrzeşti au răspuns şi din punctul dânsului de vedere s-a respectat legea.

D-l consilier Alb Dănuţ întreabă cine a dat ordin să se fracţioneze parcela respectivă , deoarece tot a întrebat şi nu a primit nici un răspuns şi ar fi normal ca toţi fiind din aceeaşi comună, să fie egali.

D-l Puleac Simion îl întreabă pe d-l primar de ce dezinformează oamenii cu privire la păşunatul în extrasezon şi propune ca de anul viitor să se ia măsuri cu privire la acesta.

D-l secretar Anta Gheorghe-Florin precizează că perioada de păşunat şi începerea acesteia sunt prevăzute în Contractul de închiriere.

D-l Valea Nicolae, primarul comunei Archiş, afirmă că, chiriaşul nu are voie să facă lucrări fără acordul proprietarului.

D-l Puleac Radu răspunde că nu s-a făcut nici o lucrare de către Cooperativa ,,Fermierul” din

Groşeni, fără înştiinţare.

D-l consilier Alb Dănuţ întreabă dacă mai există suprafeţe de păşune la momentul actual, în cazul în care vor mai fi solicitări.

D-l Valea Nicolae, primarul comunei Archiş, precizează că mai există o suprafaţă pe Valea Băii, dar nu este eligibilă.

D-l consilier Hărdăuţ Pavel întreabă despre terenurile unde au sâmbătarii, în jos.

D-l consilier Denuţ Florin întreabă dacă de la şosea până la vale este tot păşune.

D-l primar spune că acolo sunt în jur de 10 ha , este păşunea comunei , iar de la şosea la vale este a Composesoratului.

D-l consilier Denuţ Andrei întreabă dacă nu ar fi posibil ca o anumită suprafaţă de păşune, care există la limita satelor Groşeni şi Bîrzeşti, la Cepiasca, chiar dacă nu este eligibilă, să fie folosită la păşunatul animalelor din Bîrzeşti şi să se plătească pentru ea doar când este eligibilă.

D-l primar Valea Nicolae spune că acea păşune a fost solicitată şi de către crescători de animale din satul Groşeni.

D-l consilier Denuţ Andrei mai spune că locuitorii din Archiş au pretenţii la păşune, dar până în prezent nu şi-au plătit Amenajamentul pastoral şi de exemplu, la Bîrzeşti d-l inginer Meşter a fost în teren şi a evaluat situaţia.

D-l consilier Hărdăuţ Pavel propune să nu se elibereze Adeverinţa pentru APIA pentru cei din localitatea Archiş, până când nu se face plata Amenajamentului pastoral.

D-l Pantea Nicolae, viceprimarul comunei, propune referitor la problemele dintre localităţile Archiş şi Groşeni ca anul acesta să rămână ca şi anul trecut, iar anul viitor în luna martie să se scoată o HCL şi să se modifice Contractele în funcţie de încărcătura de animale.

D-l consilier Denuţ Florin propune să voteze şi să se scoată HCL cu următoarea menţiune:trasarea şi respectarea limitelor păşunii comunale pentru anul 2017 conform Contractelor încheiate cu Asociaţia crescătorilor de animale ,,Archişana” Archiş şi Cooperativa Agricolă ,,Fermierul” Groşeni şi conform parcelelor, urmând ca pentru anul 2018 să fie actualizate conform OUG NR.34/2013.

Preşedintele de şedinţă, supune la vot punctul patru de pe Ordinea de zi: Proiect de hotărâre privind stabilirea limitelor păşunii între localităţile Groşeni şi Archiş, 8 consilieri locali sunt ,,pentru”, d-l Pantea Nicolae ,,se abţine”, d-l Horhat Pavel-Nelu este în ,,conflict de interese”, iar d-l Bociort Den-Vasile ,,este împotrivă”, este adoptată Hotărârea Consiliului Local nr 26/25.04.2017.

Se trece la punctul cinci de pe Ordinea de zi: Proiect de hotărâre privind Acordul de principiu al Consiliului Local de înfiinţare a unei Societăţi Comerciale cu acţionar unic - Comuna Archiş.

D-l Pantea Nicolae, viceprimarul comunei, prezintă acest proiect spunând că trebuie să se reglementeze situaţia tractoarelor şi a apei pentru a fi legal, conform legislaţiei în vigoare .

D-l secretar Anta Gheorghe-Florin precizează că această societate va fi subordonată Consiliului Local,va avea nevoie de un administrator, de un cenzor şi de o organigramă.

D-l consilier Alb Dănuţ consideră că este un lucru bun, înfiinţarea acestei societăţi şi crede că există şi avantaje pentru comună, putând fi achiziţionate chiar utilaje.

D-l consilier Hărdăuţ Pavel propune să se analizeze bine situaţia şi să se aleagă persoane capabile pentru acea societate.

Se supune la vot punctul cinci de pe Ordinea de zi: Proiect de hotărâre privind Acordul de principiu al Consiliului Local de înfiinţare a unei Societăţi Comerciale cu acţionar unic - Comuna Archiş, toţi cei 11consilieri locali prezenţi sunt ,,pentru”, este adoptată Hotărârea Consiliului Local nr 27/25.04.2017.

În continuare, la punctul Diverse, d-l Pantea Nicolae, viceprimarul comunei, aduce în discuţie problema deşeurilor, deoarece datorită retragerii licenţei firmei PaniProd H & R, în 14 comune printre care şi în comuna Archiş, nu vor mai fi ridicate gunoaiele şi de aceea trebuie găsite soluţii,în acest sens şi spune că de exemplu, comuna Şiria a făcut demersuri la ANRSC Deva pentru a li se da o soluţie.Până în prezent nu au primit nici un răspuns.De asemenea au fost întrebaţi cei de la mediu şi

au spus să se procedeze conform legii.

D-l viceprimar mai susţine că Primăria Archiş a luat legătura, prin telefon, cu cei de la POLARIS şi ASA. Cei de la POLARIS, prin d-l director Tripa Claudiu, au spus că nu pot ajunge până aici, deoarece distanţa este prea mare, nu au maşini disponibile, deci sunt şanse minime.La ASA un anume domn Zimbran a specificat că ei au groapă de gunoi şi au dat ca soluţie să se înfiinţeze o societate autorizată, să se închirieze o maşină şi să se plătească groapa. În acest caz este nevoie de multă documentaţie şi li s-a propus celor de la ASA, deoarece sunt 14 comune în situaţii similare, să facă firma respectivă un contract.

D-l consilier Hărdăuţ Pavel îl întreabă pe d-l primar despre Caietele de inventariere solicitate, pe care d-l inginer Crişan Marius i-a spus că au fost trimise la Primăria Archiş şi îi atrage atenţia în legătură cu faptul că se vând lemne în afara comunei.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 25.04.2017.

PREŞEDINTE DE ŞEDINŢĂ SECRETAR

PAVEL RĂZBAN GHEORGHE-FLORIN ANTA